CELEX: 22019D1650
Language: el
Date: 2017-12-15 00:00:00
Title: Απόφαση της Μεικτής Επιτροπής του ΕΟΧ αριθ. 244/2017, της 15ης Δεκεμβρίου 2017, για την τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ [2019/1650]

3.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 254/57
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 244/2017
         της 15ης Δεκεμβρίου 2017
         για την τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ [2019/1650]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Το δελτίο ΕΚ 9-1984 σχετικά με την εφαρμογή των άρθρων 92 και 93 της συνθήκης ΕΟΚ στη συμμετοχή του δημοσίου στο κεφάλαιο των επιχειρήσεων έχει συμπεριληφθεί στις κατευθυντήριες γραμμές της Εποπτεύουσας Αρχής της ΕΖΕΣ σχετικά με τη συμμετοχή του δημοσίου στο κεφάλαιο των επιχειρήσεων (1) και, συνεπώς, η αναφορά σε αυτό θα πρέπει να διαγραφεί από τη συμφωνία για τον ΕΟΧ.
                  
               
                     (2)
                  
                  
                     Η επιστολή της Επιτροπής στα κράτη μέλη SG(89) D/4328, της 5ης Απριλίου 1989, αντικαταστάθηκε από την ανακοίνωση της Επιτροπής για την εφαρμογή των άρθρων 87 και 88 της συνθήκης ΕΚ στις κρατικές ενισχύσεις με τη μορφή εγγυήσεων (2) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (3)
                  
                  
                     Η επιστολή της Επιτροπής στα κράτη μέλη SG(89) D/12772, της 12ης Οκτωβρίου 1989, αντικαταστάθηκε από την ανακοίνωση της Επιτροπής για την εφαρμογή των άρθρων 87 και 88 της συνθήκης ΕΚ στις κρατικές ενισχύσεις με τη μορφή εγγυήσεων (3) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (4)
                  
                  
                     Η ανακοίνωση της Επιτροπής στα κράτη μέλη σχετικά με το κοινοτικό πλαίσιο ενισχύσεων στην κλωστοϋφαντουργία [SEC(71) 363 τελικό — Ιούλιος 1971] αντικαταστάθηκε από το πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (4) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (5)
                  
                  
                     Επιστολή της Επιτροπής στα κράτη μέλη SG(77) D/1190, της 4ης Φεβρουαρίου 1977, και Παράρτημα [έγγραφο SEC(77) 317 της 25.1.1977]: Η εξέταση της παρούσας κατάστασης σε θέματα ενισχύσεων στον τομέα της κλωστοϋφαντουργίας και ένδυσης αντικαταστάθηκε από το πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (5) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (6)
                  
                  
                     Η ανακοίνωση της Επιτροπής για τις ενισχύσεις στις βιομηχανίες συνθετικών ινών της Ευρωπαϊκής Κοινότητας (6) και οι επακόλουθες παρατάσεις αντικαταστάθηκαν από τον κώδικα ενισχύσεων στη βιομηχανία συνθετικών ινών (7), ο οποίος αντικαταστάθηκε από την ανακοίνωση της Επιτροπής — πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (8) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (7)
                  
                  
                     Το κοινοτικό πλαίσιο για τις κρατικές ενισχύσεις προς την αυτοκινητοβιομηχανία (9) αντικαταστάθηκε από την ανακοίνωση της Επιτροπής — πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (10) και, συνεπώς, η αναφορά σε αυτό θα πρέπει να διαγραφεί από τη συμφωνία για τον ΕΟΧ.
                  
               
                     (8)
                  
                  
                     Το κοινοτικό πλαίσιο για τις κρατικές ενισχύσεις προς την αυτοκινητοβιομηχανία (11) αντικαταστάθηκε από την ανακοίνωση της Επιτροπής — πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (12) και, συνεπώς, η αναφορά σε αυτό θα πρέπει να διαγραφεί από τη συμφωνία για τον ΕΟΧ.
                  
               
                     (9)
                  
                  
                     Το ψήφισμα του Συμβουλίου, της 20ής Οκτωβρίου 1971, περί των γενικών συστημάτων ενισχύσεων περιφερειακής πολιτικής (13) αντικαταστάθηκε από τις κατευθυντήριες γραμμές για τις εθνικές περιφερειακές ενισχύσεις (14) και, συνεπώς, η αναφορά σε αυτό θα πρέπει να διαγραφεί από τη συμφωνία για τον ΕΟΧ.
                  
               
                     (10)
                  
                  
                     Η ανακοίνωση της Επιτροπής σχετικά με το ψήφισμα του Συμβουλίου, της 20ής Οκτωβρίου 1971, περί των γενικών συστημάτων ενισχύσεως περιφερειακής πολιτικής (15) αντικαταστάθηκε από τις κατευθυντήριες γραμμές για τις εθνικές περιφερειακές ενισχύσεις (16) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (11)
                  
                  
                     Η ανακοίνωση της Επιτροπής προς το Συμβούλιο περί των γενικών συστημάτων περιφερειακών ενισχύσεων αντικαταστάθηκε από τις κατευθυντήριες γραμμές για τις εθνικές περιφερειακές ενισχύσεις (17) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (12)
                  
                  
                     Η ανακοίνωση της Επιτροπής, της 21ης Δεκεμβρίου 1978, περί των συστημάτων περιφερειακών ενισχύσεων (18) αντικαταστάθηκε από τις κατευθυντήριες γραμμές για τις εθνικές περιφερειακές ενισχύσεις (19) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (13)
                  
                  
                     Η ανακοίνωση της Επιτροπής σχετικά με τη μέθοδο εφαρμογής του άρθρου 92 παράγραφος 3 στοιχεία α) και γ) στις περιφερειακές ενισχύσεις (20) αντικαταστάθηκε από τις κατευθυντήριες γραμμές για τις εθνικές περιφερειακές ενισχύσεις (21) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (14)
                  
                  
                     Η ανακοίνωση της Επιτροπής για την τροποποίηση της ανακοίνωσης, της 21ης Δεκεμβρίου 1978, (22) αντικαταστάθηκε από τις κατευθυντήριες γραμμές για τις εθνικές περιφερειακές ενισχύσεις (23) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (15)
                  
                  
                     Η ανακοίνωση της Επιτροπής σχετικά με τη μέθοδο εφαρμογής του άρθρου 92 παράγραφος 3 στοιχείο γ) στις περιφερειακές ενισχύσεις (24) αντικαταστάθηκε από τις κατευθυντήριες γραμμές για τις εθνικές περιφερειακές ενισχύσεις (25) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (16)
                  
                  
                     Η ανακοίνωση της Επιτροπής σχετικά με τη μέθοδο εφαρμογής του άρθρου 92 παράγραφος 3 στοιχείο α) στις περιφερειακές ενισχύσεις (26) αντικαταστάθηκε από τις κατευθυντήριες γραμμές για τις εθνικές περιφερειακές ενισχύσεις (27) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (17)
                  
                  
                     Η επιστολή της Επιτροπής στα κράτη μέλη S/74/30.807, της 7ης Νοεμβρίου 1974, αντικαταστάθηκε από τις κατευθυντήριες γραμμές σχετικά με τις κρατικές ενισχύσεις για την προστασία του περιβάλλοντος (28) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (18)
                  
                  
                     Η επιστολή της Επιτροπής στα κράτη μέλη SG(80) D/8287, της 7ης Ιουλίου 1980, αντικαταστάθηκε από τις κατευθυντήριες γραμμές σχετικά με τις κρατικές ενισχύσεις για την προστασία του περιβάλλοντος (29) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (19)
                  
                  
                     Η ανακοίνωση της Επιτροπής στα κράτη μέλη (Παράρτημα στην επιστολή της 7ης Ιουλίου 1980) αντικαταστάθηκε από τις κατευθυντήριες γραμμές σχετικά με τις κρατικές ενισχύσεις για την προστασία του περιβάλλοντος (30) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (20)
                  
                  
                     Η επιστολή της Επιτροπής στα κράτη μέλη SG(87) D/3795, της 29ης Μαρτίου 1987, αντικαταστάθηκε από τις κατευθυντήριες γραμμές σχετικά με τις κρατικές ενισχύσεις για την προστασία του περιβάλλοντος (31) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (21)
                  
                  
                     Το κοινοτικό πλαίσιο σχετικά με τις κρατικές ενισχύσεις για την έρευνα και την ανάπτυξη (32) αναθεωρήθηκε από το κοινοτικό πλαίσιο σχετικά με τις κρατικές ενισχύσεις για την έρευνα και ανάπτυξη (33) και, συνεπώς, η αναφορά σε αυτό θα πρέπει να διαγραφεί από τη συμφωνία για τον ΕΟΧ.
                  
               
                     (22)
                  
                  
                     Η επιστολή της Επιτροπής στα κράτη μέλη SG(90) D/01620, της 5ης Φεβρουαρίου 1990, αναθεωρήθηκε από το κοινοτικό πλαίσιο σχετικά με τις κρατικές ενισχύσεις για την έρευνα και ανάπτυξη (34) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (23)
                  
                  
                     Η επιστολή της Επιτροπής στα κράτη μέλη SG(79) D/10478, της 14ης Σεπτεμβρίου 1979, περιελήφθη στα γενικά καθεστώτα επενδυτικών ενισχύσεων των διαδικαστικών και ουσιαστικών κανόνων στον τομέα των κρατικών ενισχύσεων (εφεξής «οι κατευθυντήριες γραμμές για τις κρατικές ενισχύσεις») (35) και στη συνέχεια διαγράφηκε από την 63η τροποποίηση των κατευθυντήριων γραμμών για τις κρατικές ενισχύσεις (36) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (24)
                  
                  
                     Ο έλεγχος των ενισχύσεων διάσωσης και αναδιάρθρωσης (όγδοη έκθεση επί της πολιτικής ανταγωνισμού, σημείο 228) αντικαταστάθηκε από τις κοινοτικές κατευθυντήριες γραμμές σχετικά με τις κρατικές ενισχύσεις για την διάσωση και την αναδιάρθρωση προβληματικών επιχειρήσεων (37) και, συνεπώς, η αναφορά σε αυτόν θα πρέπει να διαγραφεί από τη συμφωνία για τον ΕΟΧ.
                  
               
                     (25)
                  
                  
                     Η δέκατη έκτη έκθεση επί της πολιτικής ανταγωνισμού, σημείο 253, περιελήφθη στις κατευθυντήριες γραμμές (38) για τις κρατικές ενισχύσεις, οι οποίες στη συνέχεια αντικαταστάθηκαν από τις κατευθυντήριες γραμμές (39) όσον αφορά τις ενισχύσεις στην απασχόληση και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (26)
                  
                  
                     Η εικοστή έκθεση επί της πολιτικής ανταγωνισμού, σημείο 280, περιελήφθη στις κατευθυντήριες γραμμές (40) για τις κρατικές ενισχύσεις, οι οποίες στη συνέχεια αντικαταστάθηκαν από τις κατευθυντήριες γραμμές (41) όσον αφορά τις ενισχύσεις στην απασχόληση και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (27)
                  
                  
                     Η πλαισίωση ορισμένων κλάδων κατασκευής προϊόντων σιδήρου και χάλυβα εκτός ΕΚΑΧ (42) αντικαταστάθηκε από την ανακοίνωση της Επιτροπής — πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (43) και, συνεπώς, η αναφορά σε αυτήν θα πρέπει να διαγραφεί από τη συμφωνία για τον ΕΟΧ.
                  
               
                     (28)
                  
                  
                     Επομένως, το παράρτημα XV της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα XV της συμφωνίας για τον ΕΟΧ τροποποιείται ως εξής:
            
                        1.
                     
                     
                        Μετά το κείμενο «Η Επιτροπή των ΕΚ και η Εποπτεύουσα Αρχή της ΕΖΕΣ λαμβάνουν δεόντως υπόψη, κατά την εφαρμογή των άρθρων 61, 62 και 63 της συμφωνίας και των διατάξεων που αναφέρονται στο παρόν παράρτημα, τις αρχές και τους κανόνες που περιέχονται στις ακόλουθες πράξεις:» υπό τον τίτλο «ΠΡΑΞΕΙΣ ΤΙΣ ΟΠΟΙΕΣ Η ΕΠΙΤΡΟΠΗ ΤΩΝ ΕΚ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ» προστίθεται η ακόλουθη υποσημείωση:
                        «Σύμφωνα με την παράγραφο ΙΙ του γενικού τμήματος, αντίστοιχες πράξεις με εκείνες που εκδόθηκαν από την Επιτροπή των ΕΚ μετά την 31η Ιουλίου 1991 για να συμπληρώσουν ή να αντικαταστήσουν τις πράξεις που εκδόθηκαν πριν από την 31η Ιουλίου 1991 και αναφέρονταν αρχικά κάτω από αυτόν τον τίτλο, εκδίδονται από την Εποπτεύουσα Αρχή της ΕΖΕΣ προκειμένου να διατηρηθούν ισότιμοι όροι ανταγωνισμού, αλλά δεν περιλαμβάνονται στο παρόν παράρτημα».
                     
                  
                        2.
                     
                     
                        Τα κείμενα των σημείων 9 (Εφαρμογή των άρθρων 92 και 93 της συνθήκης ΕΟΚ στις εταιρείες χαρτοφυλακίου του Δημοσίου), 11 [Επιστολή της Επιτροπής στα κράτη μέλη SG(89) D/4328], 12 [Επιστολή της Επιτροπής στα κράτη μέλη SG(89) D/12772], 13 (Ανακοίνωση της Επιτροπής στα κράτη μέλη σχετικά με το κοινοτικό πλαίσιο ενισχύσεων στην κλωστοϋφαντουργία), 14 [Επιστολή της Επιτροπής στα κράτη μέλη SG(77) D/1190 και Παράρτημα (DOC.SEC(77) 317, 25.1.1977)], 15 (Ανακοίνωση της Επιτροπής για τις ενισχύσεις στις βιομηχανίες συνθετικών ινών της Ευρωπαϊκής Κοινότητας), 16 (Κοινοτικό πλαίσιο για τις κρατικές ενισχύσεις προς την αυτοκινητοβιομηχανία), 17 (Κοινοτικό πλαίσιο για τις κρατικές ενισχύσεις προς την αυτοκινητοβιομηχανία), 18 (Ψήφισμα του Συμβουλίου, της 20ής Οκτωβρίου 1971, περί των γενικών συστημάτων ενισχύσεως περιφερειακής πολιτικής), 19 (Ανακοίνωση της Επιτροπής σχετικά με το ψήφισμα του Συμβουλίου της 20ής Οκτωβρίου 1971 περί των γενικών συστημάτων ενισχύσεων περιφερειακής πολιτικής), 20 (Ανακοίνωση της Επιτροπής προς το Συμβούλιο περί των γενικών συστημάτων περιφερειακών ενισχύσεων), 21 (Ανακοίνωση της Επιτροπής, της 21ης Δεκεμβρίου 1978, περί των συστημάτων περιφερειακών ενισχύσεων), 22 (Ανακοίνωση της Επιτροπής σχετικά με τη μέθοδο εφαρμογής του άρθρου 92 παράγραφος 3 στοιχεία α) και γ) στις περιφερειακές ενισχύσεις), 23 (Ανακοίνωση της Επιτροπής για την τροποποίηση της ανακοίνωσης της 21ης Δεκεμβρίου 1978), 24 (Ανακοίνωση της Επιτροπής σχετικά με τη μέθοδο εφαρμογής του άρθρου 92 παράγραφος 3 στοιχείο γ) στις περιφερειακές ενισχύσεις), 25 (Ανακοίνωση της Επιτροπής σχετικά με τη μέθοδο εφαρμογής του άρθρου 92 παράγραφος 3 στοιχείο α) στις περιφερειακές ενισχύσεις), 26 (Επιστολή της Επιτροπής στα κράτη μέλη S/74/30.807), 27 (Επιστολή της Επιτροπής στα κράτη μέλη SG(80) D/8287), 28 [Ανακοίνωση της Επιτροπής στα κράτη μέλη (Παράρτημα στην επιστολή της 7ης Ιουλίου 1980)], 29 [Επιστολή της Επιτροπής στα κράτη μέλη SG(87) D/3795], 30 (Κοινοτικό πλαίσιο για τις κρατικές ενισχύσεις για την έρευνα και την ανάπτυξη), 31 [Επιστολή της Επιτροπής στα κράτη μέλη SG(90) D/01620], 32 [Επιστολή της Επιτροπής στα κράτη μέλη SG(79) D/10478], 33 (Έλεγχος των ενισχύσεων διάσωσης και αναδιάρθρωσης), 35 (Δέκατη Έκτη Έκθεση επί της πολιτικής ανταγωνισμού, σημείο 253), 36 (Εικοστή Έκθεση επί της πολιτικής ανταγωνισμού, σημείο 280) και 37 (Πλαισίωση ορισμένων κλάδων κατασκευής προϊόντων σιδήρου και χάλυβα εκτός ΕΚΑΧ ) υπό τον τίτλο «ΠΡΑΞΕΙΣ ΤΙΣ ΟΠΟΙΕΣ Η ΕΠΙΤΡΟΠΗ ΤΩΝ ΕΚ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ» διαγράφονται.
                     
                  
                        3.
                     
                     
                        Το κείμενο που περιέχεται στην παράγραφο Ι υπό τον τίτλο «ΓΕΝΙΚΑ» υπό τον τίτλο «ΠΡΑΞΕΙΣ ΤΙΣ ΟΠΟΙΕΣ Η ΕΠΙΤΡΟΠΗ ΤΩΝ ΕΚ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ» διαγράφεται.
                     
                  
                        4.
                     
                     
                        Η τελευταία πρόταση της παραγράφου ΙΙ υπό τον τίτλο «ΓΕΝΙΚΑ» υπό τον τίτλο «ΠΡΑΞΕΙΣ ΤΙΣ ΟΠΟΙΕΣ Η ΕΠΙΤΡΟΠΗ ΤΩΝ ΕΚ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ» αντικαθίσταται από την παρακάτω πρόταση:
                        «Η Επιτροπή των ΕΚ και η Εποπτεύουσα Αρχή της ΕΖΕΣ λαμβάνουν υπόψη, κατά την εφαρμογή των άρθρων 61, 62 και 63 της συμφωνίας και των διατάξεων που αναφέρονται στο παρόν παράρτημα, τις αρχές και τους κανόνες που περιέχονται στις εν λόγω πράξεις.»
                     
                  
         
            Άρθρο 2
            Η παρούσα απόφαση αρχίζει να ισχύει στις 16 Δεκεμβρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 3
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 15 Δεκεμβρίου 2017.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Sabine MONAUNI
            
         
         
            (1)  ΕΕ L 231 της 3.9.1994, σ. 1.
         
            (2)  ΕΕ C 71 της 11.3.2000, σ. 14.
         
            (3)  ΕΕ C 71 της 11.3.2000, σ. 14.
         
            (4)  ΕΕ C 107 της 7.4.1998, σ. 7.
         
            (5)  ΕΕ C 107 της 7.4.1998, σ. 7.
         
            (6)  ΕΕ C 173 της 8.7.1989, σ. 5.
         
            (7)  ΕΕ C 94 της 30.3.1996, σ. 11.
         
            (8)  ΕΕ C 70 της 19.3.2002, σ. 8.
         
            (9)  ΕΕ C 123 της 18.5.1989, σ. 3.
         
            (10)  ΕΕ C 70 της 19.3.2002, σ. 8.
         
            (11)  ΕΕ C 81 της 26.3.1991, σ. 4.
         
            (12)  ΕΕ C 70 της 19.3.2002, σ. 8.
         
            (13)  ΕΕ C 111 της 4.11.1971, σ. 1.
         
            (14)  ΕΕ C 74 της 10.3.1998, σ. 9.
         
            (15)  ΕΕ C 111 της 4.11.1971, σ. 7.
         
            (16)  ΕΕ C 74 της 10.3.1998, σ. 9.
         
            (17)  ΕΕ C 74 της 10.3.1998, σ. 9.
         
            (18)  ΕΕ C 31 της 3.2.1979, σ. 9.
         
            (19)  ΕΕ C 74 της 10.3.1998, σ. 9.
         
            (20)  ΕΕ C 212 της 12.8.1988, σ. 2.
         
            (21)  ΕΕ C 74 της 10.3.1998, σ. 9.
         
            (22)  ΕΕ C 10 της 16.1.1990, σ. 8.
         
            (23)  ΕΕ C 74 της 10.3.1998, σ. 9.
         
            (24)  ΕΕ C 163 της 4.7.1990, σ. 5.
         
            (25)  ΕΕ C 74 της 10.3.1998, σ. 9.
         
            (26)  ΕΕ C 163 της 4.7.1990, σ. 6.
         
            (27)  ΕΕ C 74 της 10.3.1998, σ. 9.
         
            (28)  ΕΕ C 72 της 10.3.1994, σ. 3.
         
            (29)  ΕΕ C 72 της 10.3.1994, σ. 3.
         
            (30)  ΕΕ C 72 της 10.3.1994, σ. 3.
         
            (31)  ΕΕ C 72 της 10.3.1994, σ. 3.
         
            (32)  ΕΕ C 83 της 11.4.1986, σ. 2.
         
            (33)  ΕΕ C 45 της 17.2.1996, σ. 5.
         
            (34)  ΕΕ C 45 της 17.2.1996, σ. 5.
         
            (35)  ΕΕ L 231 της 3.9.1994, σ. 1.
         
            (36)  ΕΕ L 73 της 19.3.2009, σ. 23.
         
            (37)  ΕΕ C 368 της 23.12.1994, σ. 12.
         
            (38)  ΕΕ L 231 της 3.9.1994, σ. 1.
         
            (39)  ΕΕ C 334 της 12.12.1995, σ. 4.
         
            (40)  ΕΕ L 231 της 3.9.1994, σ. 1.
         
            (41)  ΕΕ C 334 της 12.12.1995, σ. 4.
         
            (42)  ΕΕ C 320 της 13.12.1988, σ. 3.
         
            (43)  ΕΕ C 70 της 19.3.2002, σ. 8.
         
            (*1)  Δεν έχουν αναφερθεί συνταγματικές απαιτήσεις.